Nakajima Ki-84

Nakajima Ki-84 – Antrojo pasaulinio karo laikų vienvietis japoniškas naikintuvas, naudotas Imperinės Japonijos armijos oro pajėgų. „Ki-84“ pirmą kartą pakilo 1943 m. gegužę. Konstrukcijos prasme „Ki-84“ buvo tvirtas, pigus, prastos kokybės naikintuvas, kurio potencialą privalėjo išnaudoti patyrę pilotai.

Versijos 
 Ki-84a – prototipas
 Ki-84b – laikinas modelis
 Ki-84c – ikigamybinis modelis
 Ki-84 Ia Hayate – Armijos oro pajėgų nadotas naikintuvas. Ginkluotas dviem 12,7 mm „Ho-103“ kulkosvaidžiais ir dviem „Ho-5“ patrankomis sparnuose. Tai gausiausiai gamintas variantas. 
 Ki-84 Ib – su keturiomis „Ho-5“ 20 mm patrankomis. Gamintas labai ribotai. Manoma, kad nė vienas sparnas (sentai) nebuvo ginkluotas vien šio varianto naikintuvais.
 Ki-84 Ic – kovai su bombonešiais skirta versija; su dviem „Ho-5“ 20 mm patrankomis ir ir dviem „Ho-105“ 30 mm patrankomis po sparnais.
 Ki-84-Ia (Mandžiūrijos tipas) – gamintas Mandžiuke pagal „Nakajima“ licenciją.
 Ki-84-II – panašus į variantus „Ki-84-Ia“, „Ki-84-Ib“, „Ki-84-Ic“.
 Ki-84 N/P/R – aukštybiniai variantai
 Ki-106 – prototipai, kurių konstrukcija vien medinė 
 Ki-113 – prototipas, panašus į „Ki-84-Ib“, plieninė konstrukcija
 Ki-116 – įvertinimo modelis, su varikliu „Mitsubishi 62“ („Ha-33“) (galia 1 120 kW (1 500 AG).
 Ki-117 – „Ki-84 N“ variantas.

Naudojimas
Pirmą kartą plačiai panaudoti kovos veiksmuose 1944 m. gale Leitės mūšyje. Nuo tada iki karo Ramiajame vandenyne pabaigos „Ki-84“ naudotas visur, kur vyko intensyvūs kovos veiksmai. Naikintuvas buvo nepakankamai veiksmingas dideliame aukštyje, bet buvo geras ginklas vidutiniame aukštyje ir žemai. Kovose su JAV armijos oro pajėgomis įgijo rimto oro mūšių naikintuvo reputaciją. Buvo naudojami ir naikintuvo-bombonešio variantai. Pvz., 1945 m. balandžio 15 d. 11 „Ki-84 Ia Hayate“ atakavo JAV aerodromus Okinavoje ir daug amerikiečių lėktuvų sunaikino ant žemės. 

Naikintuvai „Ki-84“, „Kawasaki Ki-100“ ir „Kawanishi N1K2-J“ buvo trys Japonijos naikintuvai, labiausiai tinkami kovai su naujausiais to meto Sąjungininkų naikintuvais.

Naudotojai 
Antrojo pasaulinio karo metais:
  – Imperinės Japonijos armijos oro pajėgos
Po Antrojo pasaulinio karo:
  Kinijos LR – Liaudies išlaisvinimo armijos oro pajėgos 1945–1950 m. naudojo trofėjinius „Ki-84“.
  Kinijos respublika – Kinijos respublikos oro pajėgos kelis „Ki-84“ laikė rezerve atvejui, jei JAV nutrauks lėktuvų tiekimą.
 – 1945 m. už Indonezijos nepriklausomybę kovojusių partizanų pajėgos - Indonezijos liaudies saugumo pajėgos () gausiose Japonijos oro bazėse Indonezijoje perėmė keletą japoniškų lėktuvų. Daugelis jų buvo sunaikinti Nyderlandų ir naujai paskelbtos Indonezijos respublikos konfliktų metu 1945–1949 m.

Ginkluotė 
Naikintuve montuota:
 2 × 12,7 mm kalibro „Type 1“ kulkosvaidis (Fiuzeliažas|fiuzeliaže|)
 2 × 20 mm kalibro „Ho-5“ patrankos sparnuose
 2 × 250 kg bombų

Charakteristikos

Nuorodos 

Naikintuvai
Nakajima orlaiviai
Monoplanai
Žemasparniai
Bombonešiai